ΑΝΩΝΥΜΕΣ ΕΤΑΙΡΕΙΕΣ
ΠΡΟΣΚΛΗΣΕΙΣ
Πρόσκληση των μετόχων της Τράπεζας της Ελλάδος σε ετήσια τακτική Γενική Συνέλευση.
ΤΡΑΠΕΖΑ ΤΗΣ ΕΛΛΑΔΟΣ
Το Γενικό Συμβούλιο της Τράπεζας της Ελλάδος καλεί
τους μετόχους της Τράπεζας, σύμφωνα με το Καταστατικό της και το Νόμο, σε τακτική Γενική Συνέλευση, τη
Δευτέρα 1 Απριλίου 2019, στις 12:00 το μεσημέρι, στο
Κεντρικό Κατάστημα της Τράπεζας, στην Αθήνα, Ελευθερίου Βενιζέλου 21, 2ος όροφος, αίθουσα Γενικών Συ-
νελεύσεων.
Τα θέματα της Ημερήσιας Διάταξης είναι τα εξής:
1. Ανάγνωση της Ετήσιας Έκθεσης επί των Οικονομικών Καταστάσεων της χρήσης 2018 (του Ισολογισμού και
των λοιπών Οικονομικών Καταστάσεων σύμφωνα με το
Καταστατικό της Τράπεζας), καθώς και της διαχείρισης,
που υποβάλλεται με εντολή του Γενικού Συμβουλίου της
Τράπεζας.
2. Ανάγνωση της Έκθεσης των Ορκωτών Ελεγκτών Λογιστών επί των Οικονομικών Καταστάσεων της χρήσης
2018.
3. Έγκριση των Οικονομικών Καταστάσεων χρήσης
2018, μετά της επ' αυτών και της διαχείρισης Ετήσιας
Έκθεσης, καθώς και της Έκθεσης των Ορκωτών Ελεγκτών
Λογιστών.
4. Έγκριση της διάθεσης των καθαρών κερδών, σύμφωνα με το άρθρο 71 του Καταστατικού, που ανέρχονται
στο συνολικό ποσό των ευρώ 657.601.480.-, ως εξής:
- Μικτό μέρισμα προς πληρωμή: 0,6720 ευρώ ανά μετοχή σε 19.864.886 μετοχές ευρώ 13.349.203.-
- Υπόλοιπο περιερχόμενο στο Ελληνικό Δημόσιο ευρώ
644.252.277.5. Έγκριση της πολιτικής αποδοχών των μελών του Γε-
νικού Συμβουλίου για τις επόμενες τέσσερις (4) χρήσεις.
6. Καθορισμός αποζημίωσης και οδοιπορικών εξόδων
των μελών του Γενικού Συμβουλίου.
7. Καθορισμός αμοιβής των Ορκωτών Ελεγκτών Λογιστών για τη χρήση 2019.
8. Απαλλαγή των μελών του Γενικού Συμβουλίου και
των Ορκωτών Ελεγκτών Λογιστών από κάθε προσωπική
ευθύνη για τα πεπραγμένα και τη διαχείριση της χρήσης
2018.
9. Εκλογή Συμβούλου.
10. Εκλογή Ορκωτών Ελεγκτών Λογιστών για τη χρήση
2019.
11. Ανακοίνωση διορισμού μέλους του Συμβουλίου
Νομισματικής Πολιτικής και ορισμού του ως μέλους της
Επιτροπής Ελέγχου.
12. Λοιπές Ανακοινώσεις.
Στη Συνέλευση έχει δικαίωμα να λάβει μέρος και να
ψηφίσει είτε αυτοπροσώπως, είτε μέσω αντιπροσώπου,
τηρουμένων των περιορισμών των άρθρων 8, 13 και 14
του Καταστατικού, ο κύριος τουλάχιστον εβδομήντα πέντε (75) μετοχών, που είναι εγγεγραμμένος στα αρχεία
του Συστήματος Άυλων Τίτλων (Σ.Α.Τ.) που διαχειρίζεται
η εταιρεία «Ελληνικό Κεντρικό Αποθετήριο Τίτλων Α.Ε.»
(ΕΛ.ΚΑ.Τ.) της «Ελληνικά Χρηματιστήρια - Χρηματιστήριο Αθηνών Α.Ε. Συμμετοχών» (Ε.Χ.Α.Ε.), στο οποίο τη-
ρούνται οι κινητές αξίες της Τράπεζας, κατά την έναρξη
της πέμπτης ημέρας πριν από την ημέρα συνεδρίασης
της Γενικής Συνέλευσης, εν προκειμένω της Τετάρτης
27 Μαρτίου 2019 (ημερομηνία καταγραφής), χωρίς να
απαιτείται δέσμευση των μετοχών του. Ανά εβδομήντα
πέντε (75) μετοχές παρέχουν στον κύριο αυτών το δικαίωμα μιας (1) ψήφου. Μέτοχοι, που έχουν λιγότερες
από εβδομήντα πέντε (75) μετοχές, μπορούν να διορίσουν κοινό αντιπρόσωπο μέτοχο, ο οποίος μπορεί να
παραστεί στη Συνέλευση, εφόσον συγκεντρώνει την
αντιπροσωπεία τουλάχιστον εβδομήντα πέντε (75) μετοχών (άρθρα 13 και 16 του Καταστατικού, σε συνδυα-
σμό με τη 2/29.2.2000 απόφαση του Γενικού Συμβουλίου
της Τράπεζας περί αναπροσαρμογής -από είκοσι πέντε
(25) σε εβδομήντα πέντε (75)- του ελάχιστου αριθμού
μετοχών που απαιτείται για την παροχή δικαιώματος
συμμετοχής και ψήφου στη Γενική Συνέλευση, μετά την
επελθούσα -κατ' άρθρο 9 του Καταστατικού- διάσπαση
της μετοχής της Τράπεζας, σύμφωνα με την 1/17.1.2000
απόφαση του Γενικού Συμβουλίου, που εγκρίθηκε με την
8/4.2.2000 Πράξη του Υπουργικού Συμβουλίου - ΦΕΚ Α'
17/7.2.2000).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Μαρτίου 2019
ΤΕΥΧΟΣ ΠΡΑ.Δ.Ι.Τ.
Αρ. Φύλλου 114
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 114/08.03.2019
Τα δικαιώματα διοικήσεως, συμπεριλαμβανομένου
του δικαιώματος παραστάσεως και ψήφου στη Γενική Συνέλευση, αναστέλλονται για τους μετόχους που
εμπίπτουν στην παρ. 5 του άρθρου 8 του Καταστατικού
(όπως προστέθηκε με την από 24.4.2012 απόφαση της
79ης Ετήσιας Τακτικής Γενικής Συνέλευσης των Μετόχων της Τράπεζας που κυρώθηκε με το άρθρο 165 παρ.7
περ.β' του ν. 4099/2012 [ΦΕΚ Α' 250/20.12.2012]), ήτοι
πρόσωπα επί των οποίων η Τράπεζα ασκεί εποπτεία σύμφωνα με το άρθρο 55Α του Καταστατικού ή με διάταξη
νόμου, επιχειρήσεις συνδεδεμένες με αυτά, μέλη των
διοικητικών συμβουλίων ή διαχειριστές τέτοιων προσώπων, σύζυγοι και συγγενείς αυτών έως δευτέρου βαθμού.
Επίσης, ουδείς μέτοχος, εκτός του Δημοσίου και όσων
εμπίπτουν στο άρθρο 2 του ν. 2292/1953, δύναται να
ασκήσει στη Γενική Συνέλευση δικαίωμα ψήφου για
αριθμό ψήφων υπερβαίνοντα το αντιστοιχούν σε δύο
εκατοστά του μετοχικού κεφαλαίου ποσοστό (τελευταίο
εδάφιο του άρθρου 13 του Καταστατικού, όπως προστέθηκε με την από 24.4.2012 απόφαση της 79ης Ετήσιας
Τακτικής Γενικής Συνέλευσης των Μετόχων της Τράπεζας, που κυρώθηκε με το άρθρο 165 παρ.7 περ. γ' του
ν. 4099/2012 [ΦΕΚ Α' 250/20.12.2012]).
Οι μέτοχοι που έχουν δικαίωμα να λάβουν μέρος στη
Συνέλευση καλούνται να προσέλθουν στην Υπηρεσία
Μετοχών του Τμήματος Γραμματείας της Τράπεζας της
Ελλάδος για να παραλάβουν τα δελτία εισόδου τους μέχρι και την Παρασκευή 29 Μαρτίου 2019.
Η απόδειξη της μετοχικής ιδιότητας γίνεται με απευθείας ηλεκτρονική σύνδεση της Τράπεζας με τα αρχεία
του ως άνω Συστήματος Άυλων Τίτλων.
Ο διορισμός και η ανάκληση αντιπροσώπου του μετόχου γίνονται εγγράφως. Οι μέτοχοι που επιθυμούν να
συμμετάσχουν στη Γενική Συνέλευση μέσω αντιπροσώπου ή να ανακαλέσουν τον εν λόγω διορισμό οφείλουν
να καταθέσουν στην Υπηρεσία Μετοχών του Τμήματος
Γραμματείας της Τράπεζας της Ελλάδος σαράντα οκτώ
(48) τουλάχιστον ώρες πριν από την ορισθείσα ημερομηνία συνεδρίασης της Γενικής Συνέλευσης, ήτοι το αργότε-
ρο μέχρι την Παρασκευή 29 Μαρτίου 2019 (δεδομένου
ότι το Σάββατο 30 Μαρτίου 2019 δεν είναι εργάσιμη
ημέρα), συμπληρωμένο και δεόντως υπογεγραμμένο
το σχετικό έντυπο αντιπροσώπευσης, το οποίο είναι διαθέσιμο και στον διαδικτυακό τόπο της Τράπεζας www.
bankofgreece.gr στην ενότητα «Ενημέρωση Μετόχων».
Ο μέτοχος μπορεί να διορίσει αντιπρόσωπο για μία και
μόνη Γενική Συνέλευση ή για όσες Συνελεύσεις λάβουν
χώρα εντός ορισμένου χρόνου.
Μέτοχοι που είναι νομικά πρόσωπα, μετέχουν στη Γενική Συνέλευση διά των εκπροσώπων τους και πρέπει
μέσα στην ίδια προθεσμία να καταθέσουν τα νομιμοποιητικά τους έγγραφα σύμφωνα με το νόμο. Σε περίπτωση
που τα ως άνω έγγραφα έχουν ήδη κατατεθεί σε άλλη
Υπηρεσιακή Μονάδα της Τράπεζας, αρκεί να γίνει σχετική αναφορά στο έντυπο αντιπροσώπευσης ή να υπάρξει
σχετική έγγραφη ενημέρωση.
Κάθε μέτοχος μπορεί να συμμετέχει αυτοπροσώπως
ή μέσω αντιπροσώπου, επιτρεπομένου του διορισμού
μέχρι τριών (3) αντιπροσώπων ανά μέτοχο. Αντιπρόσωπος που ενεργεί για περισσότερους μετόχους μπορεί να
ψηφίζει διαφορετικά για κάθε μέτοχο.
Ο αντιπρόσωπος μετόχου υποχρεούται να γνωστοποιεί στην Τράπεζα, πριν από την έναρξη της συνεδρίασης
της Γενικής Συνέλευσης, κάθε συγκεκριμένο γεγονός που
μπορεί να είναι χρήσιμο στους μετόχους για την αξιολόγηση του κινδύνου να εξυπηρετήσει ο αντιπρόσωπος
άλλα συμφέροντα πλην των συμφερόντων του μετόχου.
Σύγκρουση συμφερόντων είναι δυνατόν να προκύπτει
ιδίως όταν ο αντιπρόσωπος είναι:
α) Μέτοχος που ασκεί τον έλεγχο της Τράπεζας ή είναι
άλλο νομικό πρόσωπο ή οντότητα που ελέγχεται από
τον μέτοχο αυτόν.
β) Μέλος του Γενικού Συμβουλίου ή της εν γένει Διοικήσεως της Τράπεζας ή μετόχου που ασκεί τον έλεγχο
της Τράπεζας ή άλλου νομικού προσώπου ή οντότητας
που ελέγχεται από μέτοχο, ο οποίος ασκεί τον έλεγχο
της Τράπεζας.
γ) Υπάλληλος ή ορκωτός ελεγκτής της Τράπεζας ή μετόχου που ασκεί τον έλεγχο της ή άλλου νομικού προ-
σώπου ή οντότητας που ελέγχεται από μέτοχο, ο οποίος
ασκεί τον έλεγχο της Τράπεζας.
δ) Σύζυγος ή συγγενής πρώτου βαθμού με ένα από
τα φυσικά πρόσωπα που αναφέρονται στις ανωτέρω
περιπτώσεις α έως και γ.
Δεν προβλέπεται η δυνατότητα συμμετοχής στη Γενική Συνέλευση από απόσταση με οπτικοακουστικά
ή άλλα ηλεκτρονικά μέσα χωρίς τη φυσική παρουσία
των μετόχων στον τόπο διεξαγωγής της, ούτε η δυνατότητα συμμετοχής των μετόχων στην ψηφοφορία από
απόσταση, διά αλληλογραφίας ή με ηλεκτρονικά μέσα,
διεξαγόμενης πριν από τη Συνέλευση.
Μέτοχοι δικαιούμενοι ψήφου σύμφωνα με τα ανωτέρω
εκπροσωπούντες:
α) το 1/20 του καταβεβλημένου μετοχικού κεφαλαίου
της Τράπεζας:
1) Δικαιούνται να ζητήσουν από το Γενικό Συμβούλιο
να εγγράψει πρόσθετα θέματα στην ημερήσια διάταξη
της Γενικής Συνέλευσης, κατόπιν σχετικής αίτησης που
πρέπει να περιέλθει στο Γενικό Συμβούλιο δεκαπέντε
(15) τουλάχιστον ημέρες πριν από τη Γενική Συνέλευση
(καταληκτική ημερομηνία: Κυριακή 17 Μαρτίου 2019). Η
αίτηση για την εγγραφή πρόσθετων θεμάτων στην ημερήσια διάταξη πρέπει να συνοδεύεται από αιτιολόγηση ή
σχέδιο απόφασης προς έγκριση από τη Γενική Συνέλευση. Η αναθεωρημένη ημερήσια διάταξη δημοσιοποιείται
με τον ίδιο τρόπο όπως η προηγούμενη ημερήσια διάταξη, δεκατρείς (13) ημέρες πριν από την ημερομηνία της
Γενικής Συνέλευσης (καταληκτική ημερομηνία: Τρίτη 19
Μαρτίου 2019) και ταυτόχρονα τίθεται στη διάθεση των
μετόχων στον διαδικτυακό τόπο της Τράπεζας.
2) Δικαιούνται να υποβάλλουν σχέδια αποφάσεων για
τα θέματα που έχουν περιληφθεί στην αρχική ή την αναθεωρημένη ημερήσια διάταξη με αίτηση η οποία πρέπει
να περιέλθει στο Γενικό Συμβούλιο επτά (7) τουλάχιστον
ημέρες πριν από την ημερομηνία της Γενικής Συνέλευσης
(καταληκτική ημερομηνία: Δευτέρα 25 Μαρτίου 2019).
Τα εν λόγω σχέδια αποφάσεων τίθενται στη διάθεση
των μετόχων έξι (6) τουλάχιστον ημέρες πριν από την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 114/08.03.2019
ημερομηνία της Γενικής Συνέλευσης (καταληκτική ημερομηνία: Τρίτη 26 Μαρτίου 2019).
β) το 1/10 του καταβεβλημένου μετοχικού κεφαλαίου
της Τράπεζας, δικαιούνται να ζητήσουν από το Γενικό
Συμβούλιο να χορηγήσει στη Γενική Συνέλευση πληροφορίες για την πορεία των εταιρικών υποθέσεων και την
περιουσιακή κατάσταση της Τράπεζας κατόπιν αίτησής
τους που πρέπει να περιέλθει στο Γενικό Συμβούλιο πέντε (5) τουλάχιστον πλήρεις ημέρες πριν από τη Γενική
Συνέλευση (καταληκτική ημερομηνία: Τρίτη 26 Μαρτίου
2019).
Κατόπιν αίτησης οιουδήποτε μετόχου, που υποβάλλεται στην Τράπεζα πέντε (5) τουλάχιστον πλήρεις ημέρες
πριν από τη Γενική Συνέλευση (καταληκτική ημερομηνία:
Τρίτη 26 Μαρτίου 2019), το Γενικό Συμβούλιο παρέχει
στη Γενική Συνέλευση τις αιτούμενες συγκεκριμένες
πληροφορίες για τις υποθέσεις της Τράπεζας, στο μέτρο
που αυτές είναι σχετικές με τα θέματα της ημερήσιας
διάταξης. Υποχρέωση παροχής πληροφοριών δεν υφίσταται όταν οι σχετικές πληροφορίες διατίθενται ήδη
στον διαδικτυακό τόπο της Τράπεζας.
Το πλήρες κείμενο των εγγράφων και των σχεδίων
αποφάσεων, καθώς επίσης οι πληροφορίες του άρθρου
123 παρ. 3 και 4 του ν. 4548/2018 διατίθενται σε ηλεκτρονική μορφή στον διαδικτυακό τόπο της Τράπεζας της
Ελλάδος www.bankofgreece.gr στην ενότητα «Ενημέρωση Μετόχων». Τα εν λόγω έγγραφα και πληροφορίες
διατίθενται και σε έγχαρτη μορφή από την Υπηρεσία
Μετοχών του Τμήματος Γραμματείας της Τράπεζας της
Ελλάδος, Ε. Βενιζέλου 21, Αθήνα (τηλ. 210-320 2064,
210-320 3341 και 210-320 3288, fax 210-322 6371).
Αθήνα, 25 Φεβρουαρίου 2019
Με εντολή του Γενικού Συμβουλίου
Ο Πρόεδρος του Γενικού Συμβουλίου Διοικητής της Τράπεζας της Ελλάδος
ΓΙΑΝΝΗΣ ΣΤΟΥΡΝΑΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 114/08.03.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20191100114.pdf | Tokens: 13326]